Grojogan Sekar Langit dumunung ana ing Désa Telogorejo, Kacamatan Grabag, Kabupatèn Magelang, Jawa Tengah, ing èrèng-èrèngé Gunung Telomoyo, winatesan karo tlatah Kabupatèn Semarang lan Kutha Salatiga, Jawa Tengah. Kaéndahané tekan saiki isih dijaga kanthi apik. Akèh wit-witan kang ijo royo-royo ing sakiwa lan tengené dalan mlebu, sing dawané 400 mètèr saka dalan gedhé tumuju grojogan. Sekar Langit uga naté dadi papan kanggo nggarap film "Yohana Gadis Rimba" sing rikala semana diparagakaké déning Lidya Kandou lan Atek Soedharmo (1993). Éwandéné, juru arahé ya iku Wim Umboh. Pirang-pirang taun kapungkur, dalan mlebu ana ing kono rada rusak awit saka ketaman wancana longsor, nanging para pamangku praja, ora suwé banjur ndandani nganggo undhak-undhakan kang digawé saka semèn.